Цанко Церковски
Гергьовден

chitanka.info

Дойде, дойде Гергьовден,

с зеленина обдарен.

Слагай, майко, софрица

на зелена тревица.

Давай агне печено,

на тавица сечено;

да хапнем сладичко,

да тръгнем раничко

към ливади зелени

за божури червени;

пресни китки ще звием,

венци ще си извием,

дома ще ги занесем,

глави да си накичим.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.